**SISÄLLYSLUETTELO**

**ASIAT**

[1 § KOKOUKSEN LAILLISUUS JA PÄÄTÖSVALTAISUUS 3](#_Toc495054237)

[2 § PÖYTÄKIRJAN LAATIMINEN JA TARKASTAMINEN 3](#_Toc495054238)

[3 § SIDONNAISUUSREKISTERI JA SIDONNAISUUSILMOITUKSET 4](#_Toc495054239)

[4 § TARKASTUSLAUTAKUNNAN TYÖSKENTELY 5](#_Toc495054240)

[5 § ARVIOINTISUUNNITELMA JA ARVIOINNIN TYÖOHJELMA 7](#_Toc495054241)

[6 § TILINTARKASTUKSEN TYÖOHJELMA 7](#_Toc495054242)

[7 § MUUT ASIAT 8](#_Toc495054243)

[8 § PÖYTÄKIRJOJEN NÄHTÄVÄNÄ PITÄMINEN 8](#_Toc495054244)

[9 § OIKAISUVAATIMUS JA VALITUSOSOITUS 9](#_Toc495054245)

Kokousaika Tiistai 12.9.2017 klo 17.00 – 18.07

Kokouspaikka Kunnanjohtajan kokoushuone

Kunnanvirasto

Lapinjärvi

Läsnä Timo Virtala, puheenjohtaja,

Jan-Erik Lill-Smeds, varapuheenjohtaja

Anni Simola, jäsen

Mirja Hovén, jäsen

Poissa Markku Rantanen, jäsen

Muut osallistujat Susanne Sjöblom, hallintojohtaja, § 1-3

Ilpo Malinen, tilintarkastaja, pöytäkirjanpitäjä

Käsiteltävät asiat §:t 1 – 9, päätöksenteko kokouksessa

Pöytäkirjan allekirjoitus ja varmennus, Lapinjärvellä 18.10.2017

Timo Virtala Ilpo Malinen

puheenjohtaja pöytäkirjanpitäjä

Pöytäkirjan nähtävänä pitäminen

Pöytäkirja on pidetty yleisesti nähtävänä Lapinjärven kunnanvirastossa

\_\_.\_\_.2017

Todistaa

# **1 § KOKOUKSEN LAILLISUUS JA PÄÄTÖSVALTAISUUS**

Kuntalain mukaan lautakunta on päätösvaltainen, kun enemmän kuin puolet jäsenistä on läsnä.

Hallintosäännön mukaan kokouskutsun antaa puheenjohtaja tai hänen estyneenä ollessaan varapuheenjohtaja. Kokouskutsu lähetetään lautakunnan päättämällä tavalla vähintään kolme päivää ennen kokousta. Lautakunnan kokouksissa tilintarkastajalla on läsnäolo- ja puhe-oikeus. Tilintarkastajalla ja tarkastuslautakunnan määräämillä luottamushenkilöillä ja viranhaltijoilla on läsnäolovelvollisuus lautakunnan kokouksessa lautakunnan niin päättäessä. Kunnanhallitus ei voi määrätä edustajaansa lautakunnan kokouksiin.

Kokouskutsu on lähetetty jäsenille 5.9.2017. Kokouksesta on annettu ennakkotieto 17.8.2017.

Valtuusto on valinnut 14.6.2017 § 25 tarkastuslautakuntaan vuosiksi 2017–2021 tilikausien 2017–2020 arviointia varten seuraavat henkilöt:

|  |  |
| --- | --- |
| Timo Virtala, puheenjohtaja | Juha Westerlund, varajäsen |
| Jan-Erik Lill-Smeds, varapuheenjohtaja | Kalevi Hoffström, varajäsen |
| Anni Simola, jäsen | Henna Nieminen, varajäsen |
| Mirja Hovén, jäsen | Minna Alatalo, varajäsen |
| Markku Rantanen, jäsen | Ilkka Ceder, varajäsen |

Tarkastuslautakunta 12.9.2017 § 1

Ehdotus pj: Kokous todetaan laillisesti koolle kutsutuksi ja päätösvaltaiseksi.

Päätös: Todettiin.

# **2 §** PÖYTÄKIRJAN LAATIMINEN JA TARKASTAMINEN

Hallintosäännön mukaan pöytäkirjan pitämisestä ja sisällöstä vastaa puheenjohtaja. Pöytäkirjan kirjoittaa puheenjohtajan johdolla pöytäkirjanpitäjä. Pöytäkirjan allekirjoittaa puheenjohtaja ja varmentaa pöytäkirjanpitäjä. Pöytäkirja tarkastetaan toimielimen päättämällä tavalla.

Edellinen tarkastuslautakunta piti käytäntönä, että pöytäkirjat tarkastetaan seuraavassa kokouksessa.

Tarkastuslautakunta 12.9.2017 § 2

Ehdotus pj.: Päätetään pöytäkirjan tarkastamisesta.

Päätös: Päätettiin, että pöytäkirjat tarkastetaan seuraavassa kokouksessa.

# **3 § SIDONNAISUUSREKISTERI JA SIDONNAISUUSILMOITUKSET**

Hallintojohtaja Susanne Sjöblom on kutsuttu kokoukseen kertomaan kunnan sidonnaisuusrekisteristä ja sidonnaisuusilmoituksista.

Kuntalain 84 §:ssä (**Sidonnaisuuksien ilmoittaminen**) määrätään seuraavasti:

”Tämän pykälän 2 momentissa tarkoitetun kunnan luottamushenkilön ja viranhaltijan on tehtävä sidonnaisuusilmoitus johtotehtävistään sekä luottamustoimistaan elinkeinotoimintaa harjoittavissa yrityksissä ja muissa yhteisöissä, merkittävästä varallisuudestaan sekä muistakin sidonnaisuuksista, joilla voi olla merkitystä luottamus- ja virkatehtävien hoitamisessa.

Velvollisuus ilmoittaa sidonnaisuuksista koskee kunnanhallituksen ja maankäyttö- ja rakennuslaissa (132/1999) tarkoitettuja tehtäviä hoitavan toimielimen jäseniä, valtuuston ja lautakunnan puheenjohtajaa ja varapuheenjohtajia, kunnanjohtajaa, pormestaria ja apulaispormestaria sekä kunnanhallituksen ja lautakunnan esittelijää. Ilmoitus on tehtävä kahden kuukauden kuluessa siitä, kun henkilö on tehtäväänsä valittu. Henkilön on myös ilmoitettava viivytyksettä sidonnaisuuksissa tapahtuneet muutokset.

Sidonnaisuusilmoitus tehdään tarkastuslautakunnalle, joka valvoo ilmoitusvelvollisuuden noudattamista ja saattaa ilmoitukset valtuuston tiedoksi. Tarkastuslautakunta voi tarvittaessa kehottaa ilmoitusvelvollista tekemään uuden ilmoituksen tai täydentämään jo tehtyä ilmoitusta.

Kunnan on pidettävä sidonnaisuuksista rekisteriä yleisessä tietoverkossa, jollei salassapitoa koskevista säännöksistä muuta johdu. Ilmoitusvelvollisuuden piiriin kuuluvan luottamustoimen tai tehtävän päättyessä henkilöä koskevat tiedot on poistettava rekisteristä ja tietoverkosta.”

Tarkastuslautakunta 12.9.2017 § 3

Ehdotus pj.: Tarkastuslautakunta merkitsee hallintojohtajan esittelyn tiedoksi.

Tarkastuslautakunta

* merkitsee tiedoksi saadut sidonnaisuusilmoitukset
* hyväksyy asianmukaiset sidonnaisuusilmoitukset
* pyytää tarvittaessa ilmoitusvelvollisia täydentämään ilmoitustaan
* saattaa hyväksytyt sidonnaisuusilmoitukset valtuustolle tiedoksi
* päättää julkaista hyväksytyt sidonnaisuusilmoitukset kunnan kotisivuilla

Päätös: Ehdotuksen mukaisesti.

Lisäksi päätettiin valtuuttaa hallintojohtaja pyytämään täydennykset sekä valtuuttaa puheenjohtaja hyväksymään täydennetyt ilmoitukset.

# **4 § TARKASTUSLAUTAKUNNAN TYÖSKENTELY**

Kuntalain 121 §:ssä tarkastuslautakunnalle on määrätty seuraavat tehtävät:

1) valmistella valtuuston päätettävät hallinnon ja talouden tarkastusta koskevat asiat;

2) arvioida, ovatko valtuuston asettamat toiminnan ja talouden tavoitteet kunnassa ja kuntakonsernissa toteutuneet ja onko toiminta järjestetty tuloksellisella ja tarkoituksenmukaisella tavalla;

3) arvioida talouden tasapainotuksen toteutumista tilikaudella sekä voimassa olevan taloussuunnitelman riittävyyttä, jos kunnan taseessa on kattamatonta alijäämää;

4) huolehtia kunnan ja sen tytäryhteisöjen tarkastuksen yhteensovittamisesta;

5) valvoa 84 §:ssä säädetyn sidonnaisuuksien ilmoittamisvelvollisuuden noudattamista ja saattaa ilmoitukset valtuustolle tiedoksi;

6) valmistella kunnanhallitukselle esitys tehtäviään koskeviksi hallintosäännön määräyksiksi sekä arvioinnin ja tarkastuksen talousarvioksi.

Lisäksi 121 §:ssä määrätään, että

”Tarkastuslautakunta laatii arviointisuunnitelman ja antaa valtuustolle kultakin vuodelta arviointikertomuksen, jossa esitetään arvioinnin tulokset. Arviointikertomus käsitellään valtuustossa tilinpäätöksen yhteydessä. Lautakunta voi antaa valtuustolle muitakin tarpeellisena pitämiään selvityksiä arvioinnin tuloksista.”

Hallintosäännön 77 §:ssä on määrätty tarkastuslautakunnan tehtävistä seuraavasti:

”Sen lisäksi mitä kuntalain 121 §:ssä säädetään, tarkastuslautakunnan on

1. seurattava tilintarkastajan tarkastussuunnitelman toteutumista sekä muutoinkin seurattava tilintarkastajan tehtävien suorittamista ja tehtävä tarpeen mukaan esityksiä tilintarkastuksen kehittämiseksi,
2. huolehdittava, että tilintarkastusta varten on tarpeelliset voimavarat, jotka mahdollistavat tilintarkastuksen suorittamisen julkishallinnon hyvän tilintarkastustavan edellyttämässä laajuudessa sekä
3. tehtävä aloitteita ja esityksiä tarkastuslautakunnan, tilintarkastajan ja sisäisen tarkastuksen tehtävien yhteensovittamisesta mahdollisimman tarkoituksenmukaisella tavalla.

Arvioinnin tulokset raportoidaan vuosittain valtuustolle annettavassa arviointikertomuksessa. Ennen arviointikertomuksen valmistumista tarkastuslautakunta voi antaa valtuustolle tarpeelliseksi katsomiaan selvityksiä. Tarkastuslautakunta voi raportoida tilikauden aikana valtuustolle myös muista merkittävistä havainnoista.”

Lisäksi hallintosäännössä (78 §) säädetään, että tarkastuslautakunta valvoo kuntalain 84 §:ssä tarkoitetun sidonnaisuuksien ilmoittamisvelvollisuuden noudattamista ja huolehtii sidonnaisuusrekisterin julkisten tietojen julkaisemisesta kunnan verkkosivuilla, ja että tarkastuslautakunta on sidonnaisuusrekisterin rekisterinpitäjä ja tarkastuslautakunnan on saatettava sidonnaisuusilmoitukset valtuustolle tiedoksi kerran vuodessa.

Kuntalain 124 §:n mukaisesti tarkastuslautakunnalla on salassapitoa koskevien säännösten estämättä oikeus saada kunnan viranomaisilta tiedot ja nähtävikseen asiakirjat, joita se pitää tarpeellisina arviointitehtävän hoitamiseksi. Tarkastuslautakunnalla tietojensaantioikeus on toimielimenä. Oikeutta käytetään lautakunnan tekemän päätöksen perusteella. Päätöksen on oltava riittävän yksilöity. Tarkastuslautakunnan jäsenet toimivat virkavastuulla ja jäsenet ovat salassapitovelvollisia, jotka eivät saa paljastaa ulkopuolisille sellaista asiakirjaa tai tietoa, joka julkisuuslain tai muun lain mukaan on salassa pidettävä tai jota ei lain mukaan saa ilmaista (julkisuuslain 23 § ja rikoslain 40:5 §).

Tarkastuslautakunnan arviointitehtävän kannalta on perusteltua, että sille toimitetaan säännönmukaisesti tehtävän kannalta keskeisiä asiakirjoja kuten esimerkiksi talousarvio ja -suunnitelma, osavuosikatsaukset tai muut kunnan kokonaiskehitystä kuvaavat raportit, hallintosääntö ja sen muutokset, valtuuston pöytäkirjat sekä hallituksen pöytäkirjat. Lautakunnan jäsenten on tarpeen tehdä tilikauden aikaisista havainnoistaan muistiinpanoja, jotka auttavat lautakunnan työskentelyä ja arviointikertomuksen laatimista.

Tarkastuslautakunnan kokousmenettelyistä on säädetty hallintosäännön 9 ja 15 luvuissa. Hallintosäännön 9 luvussa säädetään, että

”Tilintarkastajalla on läsnäolo- ja puheoikeus lautakunnan kokouksissa. Tilintarkastajalla ja lautakunnan määräämillä luottamushenkilöillä ja viranhaltijoilla on läsnäolovelvollisuus lautakunnan kokouksessa lautakunnan niin päättäessä.

Kunnanhallitus ei voi määrätä edustajaansa tarkastuslautakunnan kokouksiin.

Tarkastuslautakunnan päätökset tehdään ilman viranhaltijaesittelyä puheenjohtajan selostuksen pohjalta. Kokousmenettelyssä noudatetaan muutoin 15 luvun määräyksiä.”

Tarkastuslautakunnan jäsenten esteellisyydestä on voimassa, mitä hallintolain 27 ja 28 pykälissä säädetään. Esteellisyydellä tarkoitetaan henkilön sellaista suhdetta asiaan tai asianosaisiin, että se vaarantaa hänen puolueettomuutensa yksittäisen asian käsittelyssä. Yleisimmin esteellisyyden aiheuttaa lähisukulaisuus tai asianosaisuus. Tarkastuslautakunnan jäsenen on perustelua ilmoittaa tiedossaan olevat ns. pysyvät esteellisyydet tässä vaiheessa. Mahdollisista asiakohtaisista esteellisyyksistä lautakunnan jäsenen tulee ilmoittaa välittömästi sellaisen ilmetessä.

Lautakunnan työn onnistumisen kannalta on tärkeää, että lautakunta perehtyy ja kouluttautuu tehtäväänsä hyvin. Lautakunta käy keskustelun asiasta.

Tarkastuslautakunta 12.9.2017 § 4

Ehdotus pj.: Tarkastuslautakunta päättää, että

* tarkastuslautakunnan kokousmenettelyt ja pöytäkirja noudattavat hallintosäännön 9 ja 15 lukujen säännöksiä
* tarkastuslautakunnan sihteerinä ja pöytäkirjanpitäjänä toimii pääsääntöisesti tilintarkastaja
* lautakunnan jäsenet ilmoittavat esteellisyytensä ja ne merkitään pöytäkirjaan
* lautakunta päättää sille säännönmukaisesti toimitettavista asiakirjoista, sekä
* tarvittavasta perehtymissuunnitelmastaan, osallistumisesta koulutukseen ja mahdollisesti lautakunnan käyttöön hankittavasta kirjallisuudesta ja muusta materiaalista.

*Päätös: Ehdotuksen mukaisesti.*

*Merkittiin pöytäkirjaan, että Anneli Simola on teknisen lautakunnan varajäsen.*

*Päätettiin pyytää Anne Hildéniä lähettämään pöytäkirjat sähköisenä.*

# **5 § ARVIOINTISUUNNITELMA JA ARVIOINNIN TYÖOHJELMA**

Tarkastuslautakunta on asetettu hallinnon ja talouden hoidon tarkastuksen järjestämistä varten. Lautakunnan on arvioitava, ovatko valtuuston asettamat toiminnalliset ja taloudelliset tavoitteet toteutuneet.

Lautakunnan työn perustaksi on tarpeen valmistella ohjeellinen arviointisuunnitelma. Lautakunta käy periaatekeskustelun työskentelynsä käytännön järjestelyistä. Arviointisuunnitelma ja työohjelma valmistellaan tässä kokouksessa sihteerin valmistelun pohjalta.

Tarkastuslautakunta 12.9.2017 § 5

Ehdotus pj.: Tarkastuslautakunta päättää hyväksyä arviointisuunnitelman vuosille 2017 - 2020 ja työohjelman vuodelle 2017.

*Päätös: Ehdotuksen mukaisesti*

# **6 § TILINTARKASTUKSEN TYÖOHJELMA**

Tilintarkastaja esittelee tilintarkastuksen työohjelman 2017.

Tarkastuslautakunta 12.9.2017 § 6

Ehdotus pj.: Tarkastuslautakunta päättää merkitä työohjelman tiedoksi.

*Päätös: Ehdotuksen mukaisesti.*

# **7 § MUUT ASIAT**

Hallintosäännön 140 §:n mukaan toimielin voi esittelijän tai jäsenen ehdotuksesta, jota on kannatettu, ottaa enemmistöpäätöksellä käsiteltäväksi asian, jota ei ole mainittu kokouskutsussa.

Tarkastuslautakunta 12.9.2017 § 7

Ehdotus pj.: Tarkastuslautakunta päättää muista käsiteltävistä asioista.

*Päätös: Ei ollut muita asioita.*

# **8 § PÖYTÄKIRJOJEN NÄHTÄVÄNÄ PITÄMINEN**

Kuntalain 140 §:ssä määrätään, että

”Valtuuston, kunnanhallituksen ja lautakunnan sekä kuntayhtymän 58 §:n 1 momentissa tarkoitetun toimielimen pöytäkirja siihen liitettyine oikaisuvaatimusohjeineen tai valitusosoituksineen pidetään tarkastamisen jälkeen nähtävänä yleisessä tietoverkossa, jollei salassapitoa koskevista säännöksistä muuta johdu.”

Hallintosäännön 150 §:ssä säädetään, että

”Kunnanhallituksen ja lautakunnan pöytäkirja siihen liitettyine oikaisuvaatimusohjeineen tai valitusosoituksineen pidetään tarkastamisen jälkeen nähtävänä kunnan verkkosivuilla siten kuin kuntalain 140 §:ssä tarkemmin säädetään.”

Tarkastuslautakunta 12.9.2017 § 8

Ehdotus pj.: Tarkastuslautakunta päättää, että lautakunnan pöytäkirjat pidetään nähtävänä kuntalain 140 §:n ja hallintosäännön 150 §:n mukaisesti.

*Päätös: Ehdotuksen mukaisesti.*

# **9 § OIKAISUVAATIMUS JA VALITUSOSOITUS**

Pöytäkirjaan liitettävässä oikaisuvaatimusohjeessa annetaan tarpeelliset ohjeet oikaisuvaatimuksen tekemiseksi. Pöytäkirjaan liitettävässä valitusosoituksessa on mainittava valitusviranomainen, valitusaika ja mitä valituskirjaan on liitettävä. Päätökseen, josta ei saa tehdä oikaisuvaatimusta eikä valitusta, on liitettävä tästä ilmoitus ja samalla mainittava, mihin lain tai asetuksen kohtaan kielto perustuu.

Tarkastuslautakunta 12.9.2017 § 9

Ehdotus pj.: Ohjeet oikaisuvaatimuksesta, valitusosoitus sekä muutoksenhakukielto liitetään pöytäkirjaan.

Todetaan, että kaikki tämän kokouksen päätökset koskevat vain valmistelua tai täytäntöönpanoa eikä niistä saa tehdä kuntalain mukaista oikaisuvaatimusta tai valitusta (kuntalaki 136 §).

*Päätös: Ehdotuksen mukaisesti.*